stanford-oval/wikipedia huggingface dataset:
Oksatsepaami
Haittavaikutukset

Oksatsepaamin haittavaikutukset ovat samankaltaiset kuin bentsodiatsepiineillä yleensä. Vaikutukset psykomotorisiin ja kognitiivisiin kykyihin ovat kuitenkin vähemmän haitallisia kuin muilla bentsodiatsepiineillä. Oksatsepaamia sisältävät lääkeaineet ovat kolmiolääkkeitä.
Oksatsepaami voi aiheuttaa sekä fyysistä että psyykkistä riippuvuutta, vaikkakin riippuvuusriski on pienempi kuin joillakin muilla bentsodiatsepiineillä. Kuitenkin pitkäaikaisessa säännöllisessä käytössä fyysinen riippuvuus on todennäköinen. Tämän vuoksi pitkäaikainen lääkitys tulee lopettaa lääkärin valvonnassa asteittain vieroitusoireiden välttämiseksi.
Bentsodiatsepiineja ja bentsodiatsepiinien kaltaisia lääkkeitä kuten oksatsepaamia ei saa käyttää, mikäli potilas ei saa masennukseen tai masennukseen liittyvään ahdistuneisuuteen asianmukaista hoitoa (tällaisilla potilailla voi esiintyä itsemurhia).
Haittavaikutuksina voi esiintyä uneliaisuutta, sedaatiota, näön hämärtymistä, horjumista ja ataksiaa (haparointia). Vanhukset ovat erityisen alttiita tässä suhteessa. Lihasvoiman heikkenemistä voi ilmetä. Riippuvuutta ja vieroitusoireita voi esiintyä. Harvinaisia käyttäytymisreaktioita ovat aggressiiviset purkaukset, kiihtyneisyys, sekavuus, depression paljastuminen itsemurhapyrkimyksineen. Muihin harvinaisiin haittavaikutuksiin kuuluvat hypotensio, gastrointestinaaliset ja näköhäiriöt, ihottumat, virtsan pidättyminen, päänsärky, huimaus, libidon ja verenkuvan muutokset sekä keltaisuus.
Levottomuuteen on parempi käyttää antipsykootteja tai mielialaa tasaavia kuin oksatsepaamia, koska bentsodiatsepiinit (kuten oksatsepaamikin) voivat aiheuttaa paradoksaalisia reaktioita kuten levottomuutta ja kiihtyneisyyttä, ja koska vieroitusoireet tekevät levottomaksi ja ahdistuneeksi. Oksatsepaamin vieroitusoireisiin kuuluu masennus, itkuisuus, mielialan heittelyt, oksentelu ja vatsakrampit.
Farmakokinetiikka

Oksatsepaamilla ei ole farmakologisesti aktiivisia metaboliitteja, eli aineenvaihduntatuotteita, mutta se muuttuu elimistössä vielä glukuronidiksi glukuronidaation kautta. Glukoronidi poistuu virtsan kautta elimistöstä.
Oksatsepaami on myös diatsepaamin lopullinen farmakologisesti aktiivinen metaboliitti.
Vaikutus kaloihin

Vuonna 2013 julkaistussa Uumajan yliopistossa tehdyssä tutkimuksessa ahvenia altistettiin viikon ajan paikoittain Ruotsin vesistöistä löytyville oksatsepaami-pitoisuuksille. Tämän jälkeen tehdyissä käyttäytymiskokeissa altistetut ahvenet toimivat verrokkeihin verrattuna huomattavasti varomattomammin. Tutkija Jerker Fickin mukaan vastaavia pitoisuuksia on joka puolella maailmaa.
Aiheesta muualla

Terveyskirjasto – Duodecim: Rauhoittavat lääkkeet (bentsodiatsepiinit) – riippuvuus ja vieroitus
Terveysportti: Oksatsepaami
DrugBank: Oxazepam (englanniksi)
PubChem: Oxazepam (englanniksi)
PubChem: Oxazepam Health Hazards (terveyshaitat) (englanniksi)
Drugs.com: Oxazepam (englanniksi)
Päihdelinkki: Bentsodiatsepiinit unilääkkeenä (Arkistoitu – Internet Archive)
CAMEO Chemicals | NOAA: OXAZEPAM data sheet (erityisesti terveyshaitoista, mutta myös muista ominaisuuksista) (englanniksi)
Opamox 15 mg 30 kpl tabletteja oksatsepaamia Kela-korvattavuus (peruskorvaus, 40%), alkuomavastuun jälkeen joka on 50€ 1.1.2016 lähtien (Arkistoitu – Internet Archive)
Valmisteyhteenveto Opamox 15mg, 30mg, 50mg: spc.fimea.fi (Arkistoitu – Internet Archive)
OPAMOX tabletti 15 mg, 30 mg, 50 mg – Pharmaca Fennica
www.medicines.org.uk: Oksatsepaamista tietoa englanniksi[vanhentunut linkki]
Opamox-lääkepakkauksia
Eva Louise Tigerstedt

Eva Louise Wilhelmina Tigerstedt (o.s. Donner, 19. huhtikuuta 1890 Helsinki – 8. joulukuuta 1967 Hyvinkää) oli suomalainen Lotta Svärd -järjestön aktiivi.
Hänen vanhempansa olivat professori Otto Donner ja Vilhelmina ”Minette” Munck (1848–1922), jotka omistivat Hyvinkäällä sijaitsevan Ahdenkallion kartanon. Tigerstedt kirjoitti ylioppilaaksi Helsingin Suomalaisesta Yhteiskoulusta ja opiskeli Dresdenissä vuosina 1907–1910. Hän oli mukana Lotta Svärd -järjestön toiminnassa sen perustamisesta lähtien. Tigerstedt oli Hyvinkään Lotta Svärd -paikallisosaston puheenjohtaja sekä kuului myös Pohjois-Uudenmaan piirijohtokuntaan. Vuodesta 1930 lähtien hän toimi piirin muonituspäällikkönä vastaten muun muassa heinäkuussa 1930 järjestetyn talonpoikaismarssin muonituksesta. Talvisodan aikana Tigerstedt johti lottien muonitus- ja huoltotehtäviä Hyvinkäällä.
Tigerstedin puoliso oli taiteilija Gregori Gustaf Tigerstedt (1891–1968). Pariskunta asui Ahdenkallion kartanon lähistöllä sijaitsevassa Tiikerinkalliossa. Hänen veljensä oli Harry Donner. Heidän tuttavapiirinsä kuului muun muassa Helene Schjerfbeck, jonka vuonna 1924 maalaama Eva Tigerstedtin muotokuva on arvioitu yli 250 000 euron hintaiseksi.
Eveliina Tuominen

Eveliina Tuominen (s. 17. maaliskuuta 1998) on suomalainen pesäpalloilija. Tuominen edustaa Superpesiksessä pelaavaa kasvattajaseuraansa Porin Pesäkarhuja. Hän on edustanut Superpesiksessä myös Lappeenrannan Pesä Ysejä. Pesäkarhuissa pelatessaan Tuominen on saavuttanut kultaa vuonna 2021 ja 2023, kaksi SM-hopeaa vuonna 2017 ja 2019 sekä kolme SM-pronssia vuosina 2014, 2016 ja 2018. Tuominen on pelannut urallaan 4. syyskuuta 2020 mennessä 86 Superpesiksen runkosarjaottelua. Näissä hän on lyönyt kolme kunnaria ja 16 tavallista juoksua, tuonut 38 juoksua ja kerännyt 209 kärkilyöntiä. Tuominen on pelannut urallaan 23 Superpesiksen ylempää pudotuspeliottelua. Näissä hän on lyönyt yhden kunnarin ja kolme tavallista juoksua, tuonut kaksi juoksua ja kerännyt 49 kärkilyöntiä.
Tuominen päätti pesäpallouransa kauteen 2023 Pesäkarhuissa.
Tom Hanks

| Tom Hanks |
| --- | --- |
 Tom Hanks vuonna 2019.
Henkilötiedot
Koko nimi:  Thomas Jeffrey Hanks
Syntynyt: 9. heinäkuuta 1956 (ikä 68) Concord, Kalifornia, Yhdysvallat
Kansalaisuus:  Yhdysvallat Kreikka
Ammatti:  näyttelijä, elokuvantekijä
Puoliso:  Samantha Lewes (1978–1987)   Rita Wilson (1988–)
Lapset:  4; Colin Hanks
Näyttelijä
Aktiivisena:  1979–
Palkinnot
  Parhaan miespääosan Oscar  1993 Philadelphia  1994 Forrest Gump  
Aiheesta muualla
IMDb 
Elonet
Thomas Jeffrey ”Tom” Hanks (s. 9. heinäkuuta 1956 Concord, Kalifornia) on yhdysvaltalainen näyttelijä ja elokuvantekijä. Hanks on voittanut urallaan kaksi parhaan miespääosan Oscar-palkintoa.
Hanks aloitti uransa teatterissa 1970-luvun loppupuolella. Näyteltyään television komediasarjoissa 1980-luvun alussa Hanks sai ensimmäisen merkittävän elokuvaroolinsa vuoden 1984 komediassa Splash. Hanks on esiintynyt myös muun muassa elokuvissa Big (1988), Philadelphia (1993), Forrest Gump (1994), Apollo 13 (1995), Pelastakaa sotamies Ryan (1998), Vihreä maili (1999), Cast Away – tuuliajolla (2000) ja Da Vinci -koodi (2006) sekä ääniroolissa Toy Story -elokuvasarjassa. Hän on tehnyt paljon yhteistyötä ohjaaja Steven Spielbergin kanssa.
Nuoruus

Hanks syntyi Concordissa Kaliforniassa vuonna 1956. Hänen isänsä Amos Hanks oli ravintolakokki ja äitinsä Janet tarjoilija. Amos oli englantilaista ja irlantilaista sukua ja Janet portugalilaista. Perheeseen kuuluivat myös Tomin isosisko ja isoveli sekä pikkuveli, näyttelijä Jim Hanks. Perhe muutti usein isän työn perässä Janetin hoitaessa lapsia kotona. Pariskunta erosi vuonna 1962, ja Amos vei kolme vanhinta lasta mukanaan Renoon Nevadaan. Siellä hän meni uudelleen naimisiin, ja kahdeksanlapsinen uusioperhe muutti muutaman vuoden kuluttua Pleasant Hillsiin Kaliforniaan. Uuden avioeron jälkeen Amos muutti lapsineen Oaklandin seudulle. Isän työn vuoksi lapset saivat olla paljon toistensa seurassa ja katsella televisiota, mitä Hanks on myöhemmin muistellut lämmöllä.
Hanks kävi Oaklandissa Bret Harten yläastetta. Vaihteleva perhe-elämä oli antanut hänelle kyvyn sopeutua uusiin tilanteisiin ja kaveripiireihin, ja hänestä oli tullut luokan hauskuuttaja. Hanks liittyi 14-vuotiaana fundamentalistiseen kristilliseen yhteisöön muutamaksi vuodeksi. Hän kävi Oaklandin Skyline High Schoolin ja sai siellä keskinkertaisen C:n keskiarvon. Hän alkoi myös näytellä koulunsa teatterissa ja ottaa näyttelijäntunteja, ja viikonloppuisin ja kesäisin hän työskenteli hotellipoikana.
High schoolin jälkeen Hanks aloitti Chabot Community Collegen, missä hän jatkoi näyttelemistä ja kävi teatterikurssin. Vuonna 1976 Hanks sai teatteristipendin Kalifornian osavaltionyliopistoon Sacramentoon. Hän sai myönteistä huomiota roolisuorituksistaan, joten ohjaaja Vincent Dowling antoi hänelle paikan Clevelandissa järjestetyllä Shakespeare-kesäfestivaalilla. Palattuaan syksyllä Kaliforniaan Hanks jätti collegen kesken ja meni töihin elättääkseen avovaimoaan ja vastasyntynyttä lastaan. Seuraavaksi kesäksi Hanks palasi Clevelandiin, missä hän sai aiempaa isompia rooleja ja vuoden näyttelijän palkinnon.
Syksyllä 1978 Hanks muutti perheineen New Yorkiin. Siellä Hanks eli aluksi työttömyyskorvauksella. Hän näytteli ilman palkkaa Riverside Shakespeare Company -teatteriseurueessa ja koe-esiintyi televisiosarjoihin ja -mainoksiin. Kesäksi 1979 hän palasi Clevelandiin.
Yksityiselämä

Hanksin ensimmäinen vaimo oli näyttelijä Samantha Lewes, jonka kanssa hän oli naimisissa 1978–1987. He saivat pojan ja tyttären. Heidän poikansa Colin Hanks (s. 1977) on näyttelijä. Toisen vaimonsa, näyttelijä Rita Wilsonin kanssa (1988–) Hanksilla on kaksi poikaa, joista Truman Hanks on myös näyttelijä.
Hanks ja hänen kreikkalaissukuinen vaimonsa Rita Wilson sekä parin kaksi lasta saivat Kreikan kansalaisuudet heinäkuussa 2020. Perusteena oli Hanksin ja Wilsonin järjestämä rahankeräys Kreikan vuoden 2018 maastopalojen torjumiseksi. Hanks liittyi kreikkalaisortodoksiseen kirkkoon vuonna 1988.
Tunnustukset

Hanksin Oscar-palkinnot ja ehdokkuudet:
1988 ehdolla parhaasta miespääosasta elokuvasta Big
1993 voitti parhaan miespääosan palkinnon elokuvasta Philadelphia
1994 voitti parhaan miespääosan palkinnon elokuvasta Forrest Gump
1998 ehdolla parhaasta miespääosasta elokuvasta Pelastakaa sotamies Ryan
2000 ehdolla parhaasta miespääosasta elokuvasta Cast Away – tuuliajolla
2019 ehdolla parhaasta miessivuosasta elokuvasta A Beautiful Day in the Neighborhood
Hanks on voittanut kahdeksan Golden Globe -palkintoa ja seitsemän televisioalan Emmy-palkintoa. Emmyt Hanks on saanut pääosin tuottajana, mutta yksi Emmy on parhaasta ohjauksesta. Golden Globejen yhteydessä jaettavan Cecil B. DeMille -elämäntyöpalkinnon Hanks sai vuonna 2020.
Hanksille myönnettiin Yhdysvaltain elokuvainstituutin elämäntyöpalkinto vuonna 2002 ja Bafta Brittania -palkinto vuonna 2004.
Hanks äänestettiin vuonna 2006 Forbesin äänestyksessä Yhdysvaltain luotettavimmaksi julkisuuden henkilöksi. Forbesin mukaan Hanks oli vuonna 2010 Hollywoodin seitsemänneksi menestynein animaatioiden ääninäyttelijä lipputuloissa mitattuna.
Hanksille myönnettiin marraskuussa 2016 presidentin vapaudenmitali, joka on Yhdysvaltain korkein siviileille myönnettävä kunniamerkki.
Valikoitu filmografia

Big (1988)
Uneton Seattlessa (1993)
Philadelphia (1993)
Forrest Gump (1994)
Apollo 13 (1995)
Toy Story – leluelämää (1995)
Pelastakaa sotamies Ryan (1998)
Vihreä maili (1999)
Cast Away – tuuliajolla (2000)
Taistelutoverit (2001)
Matkalla Perditioniin (2002)
Ota kiinni jos saat (2002)
Terminaali (2004)
Napapiirin pikajuna (2004)
Da Vinci -koodi (2006)
Enkelit ja demonit (2009)
Captain Phillips (2013)
Saving Mr. Banks (2013)
Vakoojien silta (2015)
Sully – uroteko Hudson-joella (2016)
Inferno (2016)
The Circle (2017)
The Post (2017)
A Beautiful Day in the Neighborhood (2019)
Elvis (2022)
Aiheesta muualla

Kuvia tai muita tiedostoja aiheesta Tom Hanks Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Italia  Israel  Yhdysvallat  Latvia  Japani  Tšekki  Australia  Korea  Alankomaat  Puola  Portugali 
Tieteilijät:  CiNii 
Taiteenala:  Emmy Awards  MusicBrainz 
Henkilöt:  Deutsche Synchronkartei  Deutsche Biographie  DDB  Trove  Elonet  Yle 
Muut:  SNAC  IdRef 
Hanks vuonna 1989.
Hanks vuonna 2016.
Sotilas ilman menneisyyttä

| Sotilas ilman menneisyyttä> Nuova grammatica finlandese |
| --- | --- |

Alkuperäisteos
Kirjailija:  Diego Marani
Kieli:  italia
Genre:  romaani
Kustantaja:  Bompiani (Milano)
Julkaistu:  2000
Sivumäärä:  205
ISBN:  88-452-4439-3
Suomennos
Suomentaja:  Leena Taavitsainen-Petäjä
Kustantaja:  Helmi
Julkaistu:  2003
Sivumäärä:  230
ISBN:  951-556-019-5
Löydä lisää kirjojaKirjallisuuden teemasivulta
Sotilas ilman menneisyyttä (ital. Nuova grammatica finlandese) on italialaisen kirjailijan ja kielenkääntäjän Diego Maranin osittain Suomeen sijoittuva romaani. Se on saanut useita palkintoja, muun muassa yhden Italian arvostetuimmista kirjallisuuspalkinnoista, Premio Grinzane Cavour, vuonna 2001. Teos julkaistiin suomeksi vuonna 2003 Leena Taavitsainen-Petäjän kääntämänä.
Juoni

Teos kertoo haavoittuneesta muistinsa menettäneestä miehestä, joka tuodaan suomalaisen lääkärin hoidettavaksi Triesten sotilassairaalaan Italiaan vuonna 1943. Koska miehellä on päällään Suomen armeijan sotilaspuku, jossa lukee nimi Sampo Karjalainen, lääkäri päättää siirtää hänet hoitoon Helsinkiin, toivoen että kotimaan ympäristö ja sen tutut ärsykkeet auttaisivat miehen muistia palautumaan.
Mies matkustaa Suomeen ja alkaa etsiä juuriaan. Hän opiskelee suomen kieltä ja tutustuu Olof Koskela -nimiseen pappiin, jonka koskenkorvanhuuruiset innostuneet privaattiluennot auttavat häntä pääsemään sisälle Kalevalan maailmaan. Myöhemmin päähenkilö tutustuu sairaanhoitajaan nimeltä Ilma Koivisto, mutta koska mies tunne edes itseään, hänen on äärimmäisen vaikeaa päästää ketään toista lähelleen, puhumattakaan seurustelusuhteeseen antautumisesta. Aivan romaanin lopussa Sampo Karjalaisen arvoitus alkaa paljastua.
EveryTime I Cry

| ”Everytime I Cry” Ava Max |
| --- | --- | --- |

Singlen tiedot
 Äänitetty : 2021
 Julkaistu: 8. kesäkuuta 2021
 Formaatti: digitaalinen lataus, suoratoisto
 Tuottaja(t): Cirkut, Sean Myer
 Tyylilaji: house, elektropop
 Kesto: 02.57
 Levy-yhtiö: Atlantic Records
Ava Maxin muut singlet
| ”My Head & My Heart” 2020 | ”EveryTime I Cry” 2021 | ”Sad Boy” 2021 |
EveryTime I Cry on yhdysvaltalaislaulaja Ava Maxin musiikkikappale. Sen julkaisi Atlantic Records digitaalisesti ladattavana singlenä 8. kesäkuuta 2021. Kappaleen ovat sanoittaneet Max, Caroline Pennell, Lauren Aquilina, Cirkut ja Sean Myer, joista kaksi viimeisintä myös tuottivat sen. Sanoiltaan kappale kuvastaa naisten voimaannuttamisen vaikutuksista vaikeissa tilanteissa. Kappaleen musiikkivideon ohjasivat Max sekä Charlotte Rutherford ja se julkaistiin 23. heinäkuuta 2021. Videolla nähdään Max keskellä autiomaata joka muuttuu hänen kyynelillään reheväksi maisemaksi.
"Everytime I Cry" sai pääosin positiivisen vastaanoton musiikkikriitikoilta, jotka kehuivat kappaleen tuotantoa. Arvostelumenestyksestä huolimatta kappaleen kaupallinen menestys oli heikkoa sen päästyä singlelistan kolmenkymmenen parhaan joukkoon ainoastaan Belgian Valloniassa ja Uudessa-Seelannissa.
Käännös suomeksi
Clandestino (kappale)

| ”Clandestino” Shakira |
| --- | --- | --- |

Singlen tiedot
 Albumilta: El Dorado
 Julkaistu: 8. kesäkuuta 2018
 Tuottaja(t): Shakira, Maluma, Edgar Barrera
 Tyylilaji: Latin pop
 Kesto: 03.52
 Levy-yhtiö: Ace
Shakira muut singlet
| ”Trap” 2018 | ”Clandestino” 2018 | ”Nada” 2018 |
"Clandestino" on kolumbialaisten laulajien Shakiran ja Maluman kappale, joka on julkaistu julkaistu 8. kesäkuuta 2018. Shakira ja Maluma työskentelivät kappaleen parissa huhtikuussa 2018 Espanjassa. Laulajat tuottivat kappaleen yhdessä Edgar Barreran kanssa.  Rolling Stone -lehden mukaan kappale on Shakiran tulevan kahdennentoista studioalbumin ensimmäinen single.
Tausta

Shakira ja Maluma työskentelivät kappaleen parissa huhtikuussa 2018 Barcelonassa, Espanjassa, kun Maluma oli siellä Billboardin valokuvauksissa Shakiran kanssa. Tämä kappale on neljäs kolumbialaisen artistien yhteistyö Carlos Vivesin ja Shakiran "La Bicicleta" -kappaleen remixin, "Chantajen" ja "Trapin" jälkeen.
Musiikkivideo

Musiikkivideo kuvattiin 26.-27. kesäkuuta rannalla lähellä Barcelonaa, kappaleen äänityspaikkaa, ja julkaistiin 27. heinäkuuta 2018. Video sai viisi miljoonaa katselua ensimmäisten 24 tunnin aikana.
Kaupallinen menestys

Yhdysvalloissa "Clandestino" debytoi numerolla 17 Hot Latin Songs -listalla. Ensimmäisen viikon myynti oli 5 000 kappaletta. Espanjassa laulu debytoi sijalla 24 Promusicae-singlelistalla ja saavutti lopulta numeron 13. Italiassa se debytoi sijalla 76, kun taas Sveitsissä kappale debytoi sijalla 32.
Vastaanotto

Rolling Stone sijoitti kappaleen kuudenneksi listallaan "20 Best Latin Singles of 2018". Kappale oli Idolatorin listalla "The 100 Best Singles Of 2018" sijalla 18 ja sitä kutsuttiin "ylivoimaiseksi groweriksi".  Kappale sijoittui sijalle 14 Billboardin kriitikkojen listalla "The 20 Best Latin Songs of 2018".
Suomi kesäolympialaisissa 1952

Suomi oli kesäolympialaisten 1952 isäntämaa. Se osallistui kisoihin runsaslukuisella joukkueella ja saavutti 22 mitalia, joista kuusi oli kultaisia, kolme hopeisia ja kolmetoista pronssisia. Kisojen mitalitilastossa Suomi sijoittui kahdeksanneksi.
Mitalistit > Kultaa

Kelpo Gröndahl (Kreikkalais-roomalainen paini 87 kg)
Pentti Hämäläinen (Nyrkkeily 54 kg)
Thorvald Strömberg (Melonta – kajakkiyksiköt 10 000 m)
Kurt Wires ja Yrjö Hietanen 2 kultamitalia (Melonta – kajakkikaksikot 1 000 m ja 10 000 m)
Sylvi Saimo (Melonta – kajakkiyksiköt 500 m)
Mitalistit > Hopeaa

Kalervo Rauhala (Kreikkalais-roomalainen paini 79 kg)
Thorvald Strömberg (Melonta – kajakkiyksiköt 1 000 m)
Vilho Ylönen (Pienoiskivääriammunta 3×40 laukausta)
Mitalistit > Pronssia

Toivo Hyytiäinen (Keihäänheitto)
Leo Honkala (Kreikkalais-roomalainen paini 52 kg)
Tauno Kovanen (Kreikkalais-roomalainen paini yli 87 kg)
Erkki Pakkanen (Nyrkkeily 60 kg)
Erkki Mallenius (Nyrkkeily 63,5 kg)
Harry Siljander (Nyrkkeily 81 kg)
Ilkka Koski (Nyrkkeily yli 81 kg)
Onni Lappalainen, Berndt Lindfors, Paavo Aaltonen, Kaino Lempinen, Heikki Savolainen, Kalevi Laitinen, Kalevi Viskari, Olavi Rove (Voimistelu – joukkuekilpailu)
Veikko Lommi, Kauko Wahlstén, Oiva Lommi, Lauri Nevalainen (Soutu – perämiehettömät neloset)
Olavi Ojanperä (Melonta – kanadalaisyksiköt 1 000m)
Ernst Westerlund, Paul Sjöberg, Ragnar Jansson, Adolf Konto, Rolf Turkka (Purjehdus – 6 m luokka)
Tauno V. Mäki (Hirviammunta)
Olavi Mannonen, Lauri Vilkko, Olavi Rokka (Nykyaikainen viisiottelu – joukkuekilpailu)
Joukkue lajeittain > Ammunta

| Nimi: | Laji: | Tulos: | Sijoitus: |
| --- | --- | --- | --- |
| Konrad Huber | Haulikko | 188 | 5. |
| Veli-Jussi Hölsö | 25 m kuvioammunta | 566 | 14. |
| Pauli Janhonen | 300 m vapaakivääri, asennot | 1077 | 12. |
| Klaus Lahti | 50 m vapaapistooli | 541 | 7. |
| Kullervo Leskinen | 50 m pienoiskivääri, makuu | 398 | 7. |
| Kullervo Leskinen | 50 m pienoiskivääri, asennot | 1157 | 8. |
| Pentti Linnosvuo | 25 m kuvioammunta | 577 | 5. |
| Yrjö Miettinen | 100 m hirvi, kerta- ja parilaukaukset | 392 | 6. |
| Tauno V. Mäki | 100 m hirvi, kerta- ja parilaukaukset | 407 |  Pronssia |
| Sven-Erik Rosenlew | Haulikko | 168 | 29. |
| Oiva Tylli | 50 m vapaapistooli | 535 | 10. |
| Vilho Ylönen | 50 m pienoiskivääri, asennot | 1164 |  Hopeaa |
| Vilho Ylönen | 300 m vapaakivääri, asennot | 1107 | 5. |
| Vilho Ylönen | 50 m pienoiskivääri, makuu | 397 | 11. |
Joukkue lajeittain > Jalkapallo

|  Suomi | Ottelu | Sijoitus: |
| --- | --- | --- |
| Olavi Laaksonen Åke Lindman Stig-Göran Myntti Veikko Asikainen Esko Valkama Erik Beijar Jorma Vaihela Aulis Rytkönen Nils Rikberg Kalevi Lehtovirta Olof Stolpe |  Itävalta 4–3 (2–3)  Suomi  Suomen maalit: Stolpe 2 Rytkönen | karsiutui |
Joukkue lajeittain > Koripallo

|  Suomi | Ottelut | Sijoitus: |
| --- | --- | --- |
| Kalevi Heinänen Esko Karhunen Juhani Kyöstilä Pentti Laaksonen Olavi Lahtinen Raimo Lindholm Pertti Mutru Raine Nuutinen Tapio Pöyhönen Tuomo Ristola Eero Salonen Timo Suviranta Kalevi Sylander Oiva Virtanen |  Meksiko 66–48 (36–21)  Suomi   Neuvostoliitto 47–35 (23–14)  Suomi   Bulgaria 65–64 (31–30) Suomi | karsiutui |
Joukkue lajeittain > Maahockey

|  Suomi | Ottelut | Sijoitus: |
| --- | --- | --- |
| Veijo-Lassi Holopainen Erkki Heikkilä Tauno Timoska Pentti Elo Reino Lindroos Kaarlo Einiö Esko Salminen Keijo Kuusela Esko Silvennoinen Risto Lamppu Toivo Salminen | 1.kierros:    Belgia 6–0 (1–0) Suomi   lohdutussarja:    Saksa 7–0  Suomi | karsiutui |
Joukkue lajeittain > Melonta

| Urheilija | Luokka | Aika | Sijoitus |
| --- | --- | --- | --- |
| Sylvi Saimo | K-1 500 m N | 2.18,4 |  Kultaa |
| Thorvald Strömberg | K-1 1 000 m | 4.09,7 |  Hopeaa |
| Thorvald Strömberg | K-1 10 000 m | 47.22,8 |  Kultaa |
| Kurt Wires Yrjö Hietanen | K-2 1 000 m | 3.51,1 |  Kultaa |
| Kurt Wires Yrjö Hietanen | K-2 10 000 m | 44.21,3 |  Kultaa |
| Olavi Ojanperä | C-1 1 000 m | 5.08,5 |  Pronssia |
| Jarl Fagerström  | C-1 10 000 m | 59.45,9 | 6. |
| Tuomo Tuormaa Matti Havulinna | C-2 1 000m | 4.54,0 ae | karsiutui |
| Jorma Kulo Teppo Salmisaari | C-2 10 000 m | 56.28,2 | 9. |
Joukkue lajeittain > Miekkailu

| Urheilija | laji | Sijoitus | Joukkue |
| --- | --- | --- | --- |
| Kurt Lindeman | Floretti | Puolivälierä | Suomella ei floretti joukkuetta |
| Heikki Raitio | Floretti | 1. kierros | Suomella ei floretti joukkuetta |
| Heikki Raitio | Kalpa | 1. kierros |  |
| Erkki Kerttula | Kalpa | 9. | Kalpajoukkue karsiutui puolivälierässä (7.–12.) |
| Rolf Wiik | Kalpa | välierä | Kalpajoukkue karsiutui puolivälierässä (7.–12.) |
| Kauko Jalkanen | Kauko Jalkanen | Kauko Jalkanen | Kalpajoukkue karsiutui puolivälierässä (7.–12.) |
| Nils Sjöblom | Nils Sjöblom | Nils Sjöblom | Kalpajoukkue karsiutui puolivälierässä (7.–12.) |
| Jaakko Vuorinen | Jaakko Vuorinen | Jaakko Vuorinen | Kalpajoukkue karsiutui puolivälierässä (7.–12.) |
| Paavo Miettinen | Paavo Miettinen | Paavo Miettinen | Kalpajoukkue karsiutui puolivälierässä (7.–12.) |
| Maggie Kalka | Naisten floretti | 1. kierros |  |
| Marianne Sjöblom | Naisten floretti | 1. kierros |  |
| Taimi Mattsson | Naisten floretti | 1. kierros |  |
Säilämiekkailussa Suomella ei ollut edustajia, eikä joukkuetta.
Joukkue lajeittain > Nykyaikainen viisiottelu

| Urheilija |  |  |  |  |  | Sijapist | Sijoitus | Joukkue |
| --- | --- | --- | --- | --- | --- | --- | --- | --- |
| Olavi Mannonen | 2 | 37 | 10 | 9 | 4 | 62 | 5. |  Pronssia |
| Lauri Vilkko | 11 | 38 | 1 | 8 | 5 | 63 | 7. |  Pronssia |
| Olavi Rokka | 26 | 19 | 19 | 11 | 20 | 95 | 13. |  Pronssia |
Joukkue lajeittain > Nyrkkeily

| Urheilija | Luokka | Vo – Häv | Sijoitus |
| --- | --- | --- | --- |
| Risto Luukkonen | 51 kg | 0 – 1 | 15. |
| Pentti Hämäläinen | 54 kg | 5 – 0 |  Kultaa |
| Pentti Niinivuori | 57 kg | 0 – 1 | 9. |
| Erkki Pakkanen | 60 kg | 2 – 1 |  Pronssia |
| Erkki Mallenius | 63,5 kg | 2 – 1 |  Pronssia |
| Ivar Malmikoski | 67 kg | 0 – 1 | 9. |
| Pentti Kontula | 71 kg | 1 – 1 | 9. |
| Börje Grönroos | 75 kg | 0 – 1 | 9. |
| Harry Siljander | 81 kg | 2 – 1 |  Pronssia |
| Ilkka Koski | yli 81 kg | 2 – 1 |  Pronssia |